শিখ দর্শন
শিখ হলেন তিনিই যিনি বিশ্বস্তভাবে বিশ্বাস করেন: I. এক অমর সত্ত্বা, II. দশ গুরু, গুরু নানক সাহিব থেকে গুরু গোবিন্দ সিং সাহিব পর্যন্ত, III. গুরু গ্রন্থ সাহিব, IV. দশ গুরুর বাণী ও শিক্ষা এবং V. দশম গুরুর দ্বারা বাপ্তিস্ম প্রাপ্ত এবং যিনি অন্য কোনো ধর্মের প্রতি আনুগত্য করেন না। শিখ দর্শন বলতে শিখধর্মাবলম্বীরা যেসকল নীতি ও অনুশীলনের মাধ্যমে পরিচালিত হয় তাদের বোঝানো হয়। শিখধর্মকে বৌদ্ধধর্ম, হিন্দুধর্ম এবং জৈনধর্মের সাথে ভারতীয় ধর্ম হিসাবে শ্রেণীবদ্ধ করা হয়। শিখধর্মের ভিত্তি গুরু নানক এবং তার উত্তরসূরিদের শিক্ষার মধ্যে রয়েছে। শিখ দর্শন আধ্যাত্মিক বিকাশ এবং দৈনন্দিন নৈতিক আচরণের মধ্যে সামঞ্জস্যের উপর জোর দেয়। শিখধর্মের প্রতিষ্ঠাতা গুরু নানক এই দৃষ্টিভঙ্গিকে সংক্ষিপ্ত করেছেন: "সত্য হল সর্বোচ্চ গুণ, কিন্তু উচ্চতর হল সত্য জীবনযাপন।" শিখধর্ম 'এক আলো থেকে, সমগ্র মহাবিশ্ব বিকশিত হয়েছে' (Ėk nūr te sab jag upjiā) - এই ধারণার ওপর জোর দেয়।